Norplant ni aina ya uzazi wa mpango ambayo ilitengenezwa na Baraza la Idadi na iliidhinishwa kwa mara ya kwanza mwaka 1983 nchini Ufini ambapo ilitengenezwa na kampuni ya madawa ya Leiras Oy. Kwa sababu Norplant na kemikali nyingine za kupanga uzazi kwa homoni, ambazo zina uwezo wa kuzuia mimba isiendelee baada ya utungisho kufanyika, hivyo zinachukuliwa kama madawa ya kuavya mimba. Norplant asili ilipakiwa kwa seti ya vidonge sita vidogo vya silikoni vya milimita 2.4 kwa 34, kila kimoja kikiwa kimejazwa na miligramu 36 ya levonogestreli (projestini inayotumika katika vidonge vingi vya kudhibiti mimba) vinavyowekwa chini ya ngozi katika sehemu ya juu ya mkono na hudumu kwa muda wa miaka mitano. Uzalishaji wa awali wa Norplant wa (vidonge sita) umekomeshwa; mkataba wa USAIDuliendelea hadi Desemba 2006. Norplant asili (ya vidonge sita) iliidhinishwa na Shirika Tawala la Chakula na Dawa la Marekani (FDA) katika mwaka 1990 na kuuzwa nchini Marekani mwaka 1991 na kampuni la madawa la Wyeth baada ya kuundwa na Sheldon Segal. Usambazaji wa Norplant nchini Marekani ulikamilika mwaka 2002; usambazaji kwa kiwango kidogo uliendelea hadi mwaka 2004. Norplant iliondolewa kutoka kwenye soko la Uingereza mwaka 1999.